ઝૂંપડપટ્ટીમાં રહેતો મતદાર મતદારયાદીમાં રહેલી ખામી સામે ફરિયાદ કરે એ વાત સમજી શકાય, પરંતુ કૉર્પોરેટ્સે આવી ફરિયાદ કરવી નહીં એવો મત વ્યક્ત કરતાં રાજ્યના મુખ્ય પ્રધાન પૃથ્વીરાજ ચવાણે કહ્યું હતું કે ‘મુંબઈગરાઓએ આવી વાત કરવી જોઈએ નહીં, કારણ કે એમાં તેમની ઉદાસીનતા હતી. આ વખતે નામ વેબસાઇટ પર હતાં. એક જાણીતા કૉર્પોરેટ અધિકારીનું નામ રદ થયાની વિગતો મેં સાંભળી. જો એક ઇન્ટરનૅશનલ ફ્લાઇટ પકડવી હોય તો ૨૪ કલાક પહેલાં રિઝર્વેશન છે કે નહીં એની ખાતરી કરીએ છીએ તો મતદારયાદીમાં નામ છે કે નહીં એ ચકાસવા માટે તમારી સેક્રેટરીને કેમ ન કહ્યું. ઝૂંપડપટ્ટીમાં રહેનારે ફરિયાદ કરી તો સમજી શકાય, પરંતુ કૉર્પોરેટ્સ પોતાનું નામ ન હોવાની ફરિયાદ કરે એ યાગ્ય નથી. આ તેમની નિષ્કાળજી હતી.’